Όλοι οι φοιτητές του Τμήματος, **με εξάμηνο φοίτησης από 2ο και πάνω**, πρέπει να εισέλθουν στο Φοιτητολόγιο:[**https://services.uniwa.gr/**](https://services.uniwa.gr/) για να δηλώσουν, ηλεκτρονικά, τα μαθήματα που διδάσκονται στο χειμερινό εξάμηνο 2023-2024.

Την χειμερινή περίοδο διδάσκονται και επιλέγονται τα μαθήματα από τα **μονά** εξάμηνα**: Α’, Γ’, Ε’, Ζ’** σύμφωνα με το [Προπτυχιακό Πρόγραμμα Σπουδών](https://ecec.uniwa.gr/courses/undergradute/).

Οι δηλώσεις μαθημάτων, για το Χειμερινό Εξ. 2023-2024, θα πραγματοποιηθούν από  **18/10/2023 έως 1/11/2023**.

Όλες οι δηλώσεις μαθημάτων θα γίνουν **ΜΟΝΟ** ηλεκτρονικά, στο [Φοιτητολόγιο](https://ecec.uniwa.gr/foititika-2/e-ypiresies/).

Η Γραμματεία **ΔΕΝ** θα δεχθεί καμία δήλωση μαθημάτων εκτός συστήματος.

**Κατ’ εξαίρεση και μόνο για τους νεοεισαχθέντες πρωτοετείς φοιτητές** Ακαδ. Έτους 2023-2024, η δήλωση μαθημάτων του Α’ εξαμήνου, για το χειμερινό εξάμηνο 2023-2024, θα γίνει από τη Γραμματεία.

Από το Β’ εξάμηνο καθώς και στα επόμενα εξάμηνα, οι φοιτητές έχουν την υποχρέωση να δηλώνουν, στο Φοιτητολόγιο, τα μαθήματα που παρακολουθούν και στα οποία θα εξεταστούν σε κάθε εξάμηνο.

**ΠΡΟΣΟΧΗ!**

1. Οι φοιτητές πριν προβούν στην δήλωση των μαθημάτων τους θα πρέπει να διαβάσουν προσεχτικά τις **οδηγίες χρήσης της πλατφόρμας**για την αποφυγή λαθών.
2. Οι φοιτητές μπορούν να τροποποιήσουν, με αλλαγή ή συμπλήρωση μαθημάτων, τις δηλώσεις τους μόνο ηλεκτρονικά και όσο διαρκεί η περίοδος των δηλώσεων, για το χειμερινό εξάμηνο 2023-2024.
3. Από **2/11/2023**, οι φοιτητές θα μπορούν να δουν, στο φοιτητολόγιο, την οριστικοποιημένη δήλωση μαθημάτων για το χειμερινό εξάμηνο 2023-2024.
4. Ισχύει **ΜΟΝΟ** η οριστικοποιημένη δήλωση μαθημάτων. Οι φοιτητές δεν μπορούν να συμμετέχουν στην εξέταση μαθήματος το οποίο ΔΕΝ είναι δηλωμένο. Βαθμολογίες σε μαθήματα που δεν δηλώθηκαν, δεν καταχωρούνται.
5. Τα δηλωμένα μαθήματα του χειμερινού εξαμήνου 2023-2024 θα εξεταστούν κατά την εξεταστική της χειμερινής περιόδου 2023-2024. Για την επαναληπτική εξεταστική αυτών των μαθημάτων, το Σεπτέμβριο 2023, δεν υποβάλλεται ξεχωριστή ή νέα δήλωση εφόσον τα έχετε δηλώσει και δεν έχετε εξεταστεί επιτυχώς σε αυτά..
6. Η εγγραφή και επιλογή μαθημάτων στο eclass/moodle **ΔΕΝ αποτελεί** δήλωση μαθημάτων.

|  |
| --- |
|  **Π Ε Ρ Ι Ο Ρ Ι Σ Μ Ο Ι      Δ Η Λ Ω Σ Η Σ      Μ Α Θ Η Μ Α Τ Ω Ν** |

 **Α. Όριο ωρών**  μαθημάτων που μπορούν να δηλωθούν, ανά εξάμηνο.

|  |  |
| --- | --- |
| **Εξάμηνο φοίτησης** | **Όριο ωρών** |
| **από 1ο  μέχρι  8ο** | **38**ώρες |
| **από 9ο  και   πάνω** | **52**ώρες |

**Β. Προαπαιτούμενα μαθήματα**

Οι φοιτητές του Τμήματος, σύμφωνα με τον οδηγό σπουδών, απαιτείται να έχουν παρακολουθήσει και να έχουν εξεταστεί **επιτυχώς** σε προ απαιτούμενα μαθήματα, ως **απαραίτητη προϋπόθεση** για τη δήλωση, παρακολούθηση και εξέταση των εξαρτημένων από αυτά μαθημάτων.

**ΠΡΟΣΟΧΗ!** Τα προ απαιτούμενα μαθήματα **ΔΕΝ ισχύουν** στους επί πτυχίω φοιτητές, με εξάμηνο φοίτησης **από 9ο  και πάνω**.

**Γ. Μαθήματα που δεν θα διδαχθούν το εξάμηνο αυτό.**

|  |  |  |
| --- | --- | --- |
| Κωδικός | Μάθημα | Εξάμηνο |
| ΑΓΓ95 | ΑΓΓΛΙΚΑ – ΟΡΟΛΟΓΙΑ  | Γ  |
| ΨΥΧ65 | ΕΦΑΡΜΟΣΜΕΝΗ ΑΝΑΠΤΥΞΙΑΚΗ ΨΥΧΟΛΟΓΙΑ  | Ζ  |

**Δ.** **Μαθήματα τα οποία δεν εμφανίζονται στην δήλωση μέσω web διότι δεν έχει ολοκληρωθεί η διαδικασία πρόσληψης έκτακτου προσωπικού και για τα οποία θα υπάρξει νέα Ανακοίνωση πριν την λήξη προθεσμίας των δηλώσεων, ώστε να τα δηλώσουν όσοι φοιτητές επιθυμούν.**

|  |  |  |
| --- | --- | --- |
| Κωδικός | Μάθημα | Εξάμηνο |
| ΚΔΟΕ38 | ΦΙΛΟΣΟΦΙΑ ΤΗΣ ΠΑΙΔΕΙΑΣ  | Ε  |
| ΠΑΙ28 | ΠΑΙΔΑΓΩΓΙΚΗ ΤΗΣ ΕΙΚΟΝΑΣ  | Ε  |
| ΨΥΧ101 | ΕΚΠΑΙΔΕΥΤΙΚΗ ΨΥΧΟΛΟΓΙΑ  | Ε  |
| ΨΥΧ33 | ΓΝΩΣΤΙΚΗ ΨΥΧΟΛΟΓΙΑ  | Ε  |
| ΨΥΧ34 | ΕΙΣΑΓΩΓΗ ΣΤΗ ΝΕΥΡΟΨΥΧΟΛΟΓΙΑ  | Ε  |
| ΑΠΠ73 | ΕΙΚΑΣΤΙΚΕΣ ΠΛΑΣΤΙΚΕΣ ΔΗΜΙΟΥΡΓΙΕΣ ΣΤΟΝ ΠΑΙΔΙΚΟ ΣΤΑΘΜΟ  | Ζ  |
| ΑΠΠ74 | ΔΗΜΙΟΥΡΓΙΚΟΣ ΧΟΡΟΣ ΚΑΙ ΑΥΤΟΣΧΕΔΙΑΣΜΟΣ  | Ζ  |
| ΑΠΠ75 | ΚΡΟΥΣΤΑ ΜΟΥΣΙΚΑ ΟΡΓΑΝΑ ΚΑΙ ΗΧΟΓΟΝΕΣ ΠΗΓΕΣ  | Ζ  |
| ΚΔΟΕ37 | ΔΙΟΙΚΗΣΗ ΑΝΘΡΩΠΙΝΩΝ ΠΟΡΩΝ ΣΤΙΣ ΕΚΠΑΙΔΕΥΤΙΚΕΣ ΜΟΝΑΔΕΣ  | Ζ  |
| ΚΔΟΕ68 | ΠΛΗΡΟΦΟΡΙΚΑ ΣΥΣΤΗΜΑΤΑ ΔΙΟΙΚΗΣΗΣ ΚΑΙ ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ  | Ζ  |
| ΚΔΟΕ70 | ΚΟΙΝΩΝΙΟΛΟΓΙΚΕΣ ΚΑΙ ΠΟΛΙΤΙΣΜΙΚΕΣ ΠΡΟΣΕΓΓΙΣΕΙΣ ΤΗΣ ΠΑΙΔΙΚΗΣ ΗΛΙΚΙΑΣ ΚΑΙ ΔΙΚΑΙΩΜΑΤΑ ΤΟΥ ΠΑΙΔΙΟΥ  | Ζ  |
| ΠΑΙ62 | ΑΝΑΠΤΥΞΗ ΠΑΙΔΑΓΩΓΙΚΟΥ ΥΛΙΚΟΥ ΓΙΑ ΤΗΝ ΠΡΩΙΜΗ ΠΑΙΔΙΚΗ ΗΛΙΚΙΑ  | Ζ  |
| ΨΥΧ66 | ΨΥΧΟΛΟΓΙΑ ΤΟΥ ΠΑΙΔΙΚΟΥ ΣΧΕΔΙΟΥ  | Ζ  |

**Για τους φοιτητές που παρακολουθούν το πρόγραμμα ΤΕΙ:**

* Θα πρέπει στις δηλώσεις τους να επιλέξουν μαθήματα από το ισχύον πρόγραμμα σπουδών ΠΑ.Δ.Α., σύμφωνα με τις [Αντιστοιχίσεις Μαθημάτων](https://ecec.uniwa.gr/spoydes/proptychiakes-spoydes-2/odigos-spoydon/) που έχουν αποφασιστεί από τη Συνέλευση του Τμήματος.
* Εάν οφείλουν Ν1 6040. ΞΕΝΗ ΓΛΩΣΣΑ-ΟΡΟΛΟΓΙΑ θα δηλώσουν και θα παρακολουθήσουν όποιο επιλογής μάθημα θέλουν.
* Εάν οφείλουν Ν1-4010 . ΑΝΑΠΤΥΞΙΑΚΗ ΨΥΧΟΛΟΓΙΑ ΙΙ θα δηλώσουν και θα παρακολουθήσουν ΨΥΧ 101. ΕΚΠΑΙΔΕΥΤΙΚΗ ΨΥΧΟΛΟΓΙΑ

**Ε. Δήλωση μαθημάτων και δήλωση συγγραμμάτων στον «ΕΥΔΟΞΟ»**

Η δήλωση μαθημάτων στο Φοιτητολόγιο θα πρέπει να ταυτίζεται με την δήλωση συγγραμμάτων στον «ΕΥΔΟΞΟ». Δηλαδή, ΔΕΝ μπορείτε να δηλώσετε και να παραλάβετε κάποιο σύγγραμμα από τον «ΕΥΔΟΞΟ», αν δεν έχετε δηλώσει το αντίστοιχο μάθημα στο Φοιτητολόγιο.

Μετά την διασταύρωση των στοιχείων των δύο συστημάτων, αν διαπιστωθεί ότι έχετε παραλάβει σύγγραμμα το οποίο δεν έχετε δηλώσει, θα πρέπει να το επιστρέψετε αλλιώς δεν θα μπορέσετε να δηλώσετε συγγράμματα στο επόμενο εξάμηνο.

Η Γραμματεία του Τμήματος